open-index/open-wikipedia-markdown huggingface dataset:
Οργάνωση για την Απελευθέρωση της Παλαιστίνης

Η **Οργάνωση για την Απελευθέρωση της Παλαιστίνης** (**ΟΑΠ**) (αραβικά: منظمة التحرير الفلسطينية ? Munaẓẓamat at-Tahrir al-Filasṭīniyyah, γνωστή διεθνώς και ως **PLO**) είναι μια οργάνωση που ιδρύθηκε το 1964 με σκοπό τη δημιουργία ενός ανεξάρτητου κράτους της Παλαιστίνης. Αναγνωρίζεται ως «μοναδικός νόμιμος εκπρόσωπος του παλαιστινιακού λαού» από πάνω από 100 χώρες με τις οποίες διατηρεί διπλωματικές σχέσεις, και έχει απολαύσει την ιδιότητα του παρατηρητή στα Ηνωμένα Έθνη από το 1974. Η ΟΑΠ θεωρήθηκε από τις Ηνωμένες Πολιτείες και το Ισραήλ τρομοκρατική οργάνωση μέχρι τη Διάσκεψη της Μαδρίτης το 1991. Το 1993, η ΟΑΠ αναγνώρισε στο Ισραήλ το δικαίωμα ύπαρξης, αποδέχθηκε τα ψηφίσματα 242 και 338 του Συμβουλίου Ασφαλείας, και απέρριψε «τη βία και την τρομοκρατία». Σε απάντηση, το Ισραήλ αναγνώρισε επίσημα την ΟΑΠ ως εκπρόσωπο του παλαιστινιακού λαού.

## Ίδρυση
Η ΟΑΠ συστάθηκε από τα αραβικά κράτη κατά τη διάρκεια της πρώτης Συνόδου Κορυφής του Αραβικού Συνδέσμου στο Κάιρο το 1964 με σκοπό την «απελευθέρωση της Παλαιστίνης» μέσω ενόπλου αγώνα. Ο πρωτότυπος Χάρτης της ΟΑΠ (που εκδόθηκε στις 28 Μαΐου 1964) όριζε πως «η Παλαιστίνη αποτελεί μια ενιαία περιφερειακή μονάδα με τα καθιερωμένα σύνορα της περιόδου της Βρετανικής Εντολής» και επεδίωκε «να εξαλείψει... την ύπαρξη και τη δράση» του Σιωνισμού. Επίσης υποστήριζε το δικαίωμα της επιστροφής και της αυτοδιάθεσης των Παλαιστινίων. Δεν αναφερόταν η ύπαρξη της Παλαιστίνης ως κρατικής οντότητας, ωστόσο τελικά η ΟΑΠ ΤΟ 1974 υποστήριξε και την ανεξαρτησία των Παλαιστινιακών εδαφών. Η οργάνωση χρησιμοποίησε πολυεπίπεδες μεθόδους ανταρτοπόλεμου για να επιτεθεί στο Ισραήλ από τις βάσεις της στην Ιορδανία (συμπεριλαμβανομένης της Δυτικής Όχθης), τον Λίβανο, την Αίγυπτο (Λωρίδα της Γάζας) και τη Συρία.

## Παραπομπές


## Εξωτερικοί σύνδεσμοι
* 

Κατηγορία:Παλαιστίνη
Κατηγορία:Εθνικοαπελευθερωτικά κινήματα
Κατηγορία:Παλαιστινιακά πολιτικά κόμματα
Κατηγορία:Τρομοκρατικές οργανώσεις
Κατηγορία:Αντισιωνισμός
Εθνικό Μέτωπο (Ελλάδα)

Το **Εθνικό Μέτωπο** είναι εθνικιστικό πολιτικό κόμμα στην Ελλάδα, το οποίο ιδρύθηκε το 2012. Πρόεδρος του κόμματος είναι ο Μάνος Κώνστας.

## Ιστορικό
Οι πρώτες διαβουλεύσεις για την ίδρυση του κόμματος πραγματοποιήθηκαν κατά τη διάρκεια του Ιουνίου του 2011 όταν στην ιστοσελίδα του κόμματος δημοσιεύτηκε διακήρυξη που προμήνυε τις επικείμενες εξελίξεις. Αργότερα ακολούθησε δημοσίευση των προτάσεων του κόμματος για τη χάραξη πολιτικής Τον Απρίλιο του 2012, και ενώ το κόμμα βρισκόταν ακόμη σε φάση συγκρότησης, αποφασίστηκε η μη κάθοδος στις εκλογές εκείνου του έτους. Η επίσημη ίδρυση του Εθνικού Μετώπου πραγματοποιήθηκε λίγους μήνες αργότερα και πρώτος γενικός γραμματέας ορίστηκε το παλιό στέλεχος της Ε.Π.ΕΝ. Μάνος Κώνστας.

Το Εθνικό Μέτωπο συμμετείχε στις ευρωεκλογές του 2014 με μια λίστα 38 υποψηφίων και απέσπασε 8.783 ψήφους (0,15%) με αποτέλεσμα να καταλάβει την τριακοστή θέση σε σύνολο 43 συνδυασμών. Παράλληλα, στις αυτοδιοικητικές εκλογές, το Εθνικό Μέτωπο παρείχε υποστήριξη σε εθνικιστικούς συνδυασμούς στους δήμους Θεσσαλονίκης, Λαμιέων, και Καλαμάτας.

Το Δεκέμβριο του 2017, ανακοινώθηκε η συνένωσή του Εθνικού Μετώπου με τη Λαϊκή Ελληνική Πατριωτική Ένωση (Λ.Ε.Π.ΕΝ.).

Εν όψει των ευρωεκλογών του 2019, το Εθνικό Μέτωπο συνεργάστηκε με τον Πατριωτικό Σύνδεσμο και το κόμμα «Λιοντάρια - Συνέργεια για την Ελλάδα». Στις αυτοδιοικητικές εκλογές του ίδιου έτους στήριξε εθνικιστικούς συνδυασμούς στους δήμους Γλυφάδας, Πύργου, και Θεσσαλονίκης.

Στις 22 Ιουνίου 2022 ανακοινώθηκε η εκλογική συνεργασία με το Εθνικό Κόμμα - Έλληνες. Ωστόσο, τον Απρίλιο του 2023, το Εθνικό Μέτωπο αποδεσμεύτηκε από τη συνεργασία. Στις εθνικές εκλογές του Μαΐου δε συμμετείχε. Ωστόσο, συμμετείχε στις επαναληπτικές εκλογές του Ιουνίου, όπου έλαβε 0,06%.

## Στελέχη και ιδεολογία
Σημαντική μερίδα των στελεχών του Εθνικού Μετώπου προέρχεται από παλαιότερα εν ενεργεία ή μη κόμματα του ευρύτερου εθνικιστικού και ακροδεξιού χώρου όπως το ΕΝ.Ε.Κ., η Ε.Π.ΕΝ., το Ελληνικό Μέτωπο, ο ΛΑ.Ο.Σ. και η Χρυσή Αυγή.

Το Εθνικό Μέτωπο αυτοπροσδιορίζεται ως κόμμα που εκφράζει τον ελληνικό εθνικισμό. Βασικές θέσεις του κόμματος είναι ο εθνοπλουραλισμός, η διεξαγωγή δημοψηφισμάτων για σοβαρά εθνικά και κοινωνικά ζητήματα, η ισχυροποίηση του θεσμού του Προέδρου της Δημοκρατίας, ο κοινοτισμός, ο συντηρητισμός, η ανάπτυξη των τεχνολογιών και η προστασία του περιβάλλοντος.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί Σύνδεσμοι
* 

Κατηγορία:Ελληνικά πολιτικά κόμματα
Κατηγορία:Εθνικιστικά κόμματα στην Ελλάδα
Κατηγορία:Συντηρητικά κόμματα
Σωφρόνιος Α΄ Μητροπολίτης Αθηνών

Ο **Σωφρόνιος Α' **χρημάτισε Μητροπολίτης Αθηνών από το 1565 ως το 1570. Ενώ διέμενε στην Κωνσταντινούπολη συνυπόγραψε την καθαίρεση του Πατριάρχη Κωνσταντινουπόλεως Ιωάσαφ Β΄. Ήρθε στην Αθήνα τον Απρίλιο του 1565. Υπήρξε ελλογιμότατος ιεράρχης και εργάστηκε για την αναζωογόνηση του θρησκευτικού βίου των Αθηναίων πολιτών. Απομακρύνθηκε από τη θέση του με απόφαση του Πατριαρχείου, είτε διότι καθυστέρησε τις οφειλόμενες εισφορές, είτε διότι ενήργησε εναντίον του ο Αθηναίος κληρικός Θεοφάνης Καρύκης.

## Πηγές
* 

Κατηγορία:Μητροπολίτες Αθηνών
Ιερά Μονή Παντοκράτορος Χριστού της Ιεράς Αρχιεπισκοπής Αθηνών

Η **Ιερά Μονή Παντοκράτορος Χριστού** είναι ιστορική μονή των Αθηνών στη θέση Νταού Πεντέλης.

Ιδρύθηκε τον 16ο αιώνα από τον Δημήτριο Αναδρομάρη και τον Ιωάννη Ντούτζη του Αλεξηνά επί Μητροπολίτη Σωφρονίου Α΄ και με τη βοήθεια του Θεοφάνη Καρύκη. Γνώρισε μεγάλη ακμή, μέχρι που μια νύχτα του Πάσχα επιτέθηκαν πειρατές, τη λεηλάτησαν ολοσχερώς και κατέσφαξαν όλους τους μοναχούς, πάνω από 150, από τους οποίους σώθηκε μόνο ένας. Προσαρτήθηκε στο Μετόχιο της Μονής Πεντέλης.

## Παραπομπές


## Πηγές
* 

Κατηγορία:Μοναστήρια στην Αττική
Κουμπαράς

[thumb|right|250px|Πιθανώς ο αρχαιότερος σωζόμενος κουμπαράς. Βρέθηκε στην [Πριήνη και χρονολογείται από τον 2ο αι. π.Χ.]]
Ο **κουμπαράς** είναι δοχείο με σχισμή που χρησιμεύει για την άτυπη αποταμίευση κερμάτων ή χαρτονομισμάτων. Χρησιμοποιείται περισσότερο από παιδιά στα οποία δίνονται ως σύμβολα προνοητικότητας και εγκράτειας, ώστε να μαθαίνουν την πρακτική της αποταμίευσης. Οι σύγχρονοι κουμπαράδες έχουν συχνά σχήμα μικρού γουρουνιού και παραδοσιακά φτιάχνονται από κεραμικό.

## Παραπομπές


## Εξωτερικοί σύνδεσμοι
* 
* 

Κατηγορία:Παραδοσιακά παιχνίδια
Κατηγορία:Τράπεζες
Κατηγορία:Οικιακά σκεύη
Κατηγορία:Κέρματα
Αθανάσιος Α΄ Επίσκοπος Αθηνών

Ο **Αθανάσιος Α΄** χρημάτισε επίσκοπος Αθηνών κατά τον 5ο αιώνα. Περί το 458 πήρε μέρος στην Επαρχιακή Σύνοδο υπό τον Κορίνθου Πέτρο, και υπόγραψε επιστολή προς τον Αυτοκράτορα Λέοντα Α' περί αποδοχής των αποφάσεων της Δ' Οικουμενικής Συνόδου. 

## Πηγές
* 

Κατηγορία:Επίσκοποι Αθηνών
Κωστής Ζώης

Ο **Κωστής (Κωνσταντίνος) Ζώης** (1931 - 26 Απριλίου 2024) ήταν Έλληνας σκηνοθέτης και σεναριογράφος. Η πρώτη του ταινία, *[[Σιλουέτες]]*, κέρδισε το βραβείο καλύτερης καλλιτεχνικής ταινίας στο 8ο Φεστιβάλ ελληνικού κινηματογράφου Θεσσαλονίκης.

## Βιογραφία
Ο Κωστής Ζώης γεννήθηκε στη Γαβαλού Αιτωλοακαρνανίας το 1931. Σπούδασε στην τότε Ανωτάτη Βιομηχανική αλλά σύντομα στράφηκε στο σινεμά.

Η πρώτη του ταινία μικρού μήκος, *[[Το άλογο (ταινία)|Το Άλογο]]* του 1965 γυρίστηκε στην ιδιαίτερη πατρίδα του και απέσπασε την Α' τιμητική διάκριση ταινίας μικρού μήκους στο 6ο Φεστιβάλ Θεσσαλονίκης. Το 1967 σκηνοθέτησε και έγραψε τις *Σιλουέτες*, την πρώτη του ταινία μεγάλου μήκους. Ένα κοινωνικό δράμα γύρω από το δίλημμα μιας διαζευγμένης γυρισμένο κυρίως στο Μεσολόγγι, κατάφερε να κερδίσει το βραβείο καλύτερης ταινίας στο 8ο Φεστιβάλ Θεσσαλονίκης. Την επόμενη χρονιά, η μικρού μήκους του *[[Ο δραπέτης (ταινία)|Ο Δραπέτης]]* κέρδισε το βραβείο ταινίας μικρού μήκος με υπόθεση στο ίδιο φεστιβάλ.

Για τη δεύτερη και τελευταία ταινία του μεγάλου μήκους, το *Θα μπορούσαμε να κάνουμε κάτι εμείς* του 1971 δούλεψε στο σενάριο με τον Κώστα Μουρσελά. Συνεργάστηκε και πάλι μαζί του ως ένας από τους σκηνοθέτες της σειράς *[[Εκείνος κι εκείνος (σειρά)|Εκείνος κι εκείνος]]* η οποία έμεινε στην ιστορία για το υπονομευτικό της μήνυμα κατά τη διάρκεια της δικτατορίας. Τα επόμενα χρόνια σκηνοθέτησε ξανά για την τηλεόραση τη μεσαίου μήκους ταινία *[[Μια κάποια περίπτωση]]* που αποτελεί και την πρώτη τηλεοπτική διασκευή έργου του Αντώνη Σαμαράκη. Επίσης, μετέφερε στην τηλεόραση το ''Μυθιστόρημα των τεσσάρων'', καρπό της συνεργασίας τεσσάρων γνωστών συγγραφέων.

Το μεσαίου μήκους ντοκιμαντέρ του *[[Οι αζήτητοι|Οι Αζήτητοι]]* του 1982 ήταν ένα ντοκιμαντέρ για τους ψυχασθενείς της Λέρου και άλλων ιδρυμάτων, το οποίο καλούσε το θεατή να τους δει με διαφορετικό μάτι, ως θύματα. Βραβεύθηκε σε φεστιβάλ ντοκιμαντέρ του εξωτερικού. Τα επόμενα χρόνια επέστρεψε στην τηλεόραση και ανάμεσα σε άλλα σκηνοθέτησε τις μίνι σειρές *[[Στον αργαλειό του φεγγαριού]]* και ''Πόντιος Πιλάτος'' καθώς και πολλά ντοκιμαντέρ, όπως τη σειρά προσωπικών αφηγήσεων *Το τραίνο της ζωής μου*.

Παράλληλα με τον κινηματογράφο και την τηλεόραση, ο Ζώης είχε σκηνοθετήσει και θεατρικές παραστάσεις.

Ο Ζώης ήταν φιλόζωος και το είχε δείξει στην τέχνη του. Είχε σκηνοθετήσει τη σειρά ντοκιμαντέρ *[[Το βλέμμα]]* με κεντρικό θέμα τη σχέση των Ελλήνων με τα ζώα. Από το 1994 έως τον θάνατό του ήταν πρόεδρος της *Ελληνικής Φιλοζωικής Εταιρείας.*

Απεβίωσε σε ηλικία 93 ετών στις 26 Απριλίου 2024.

## Παραπομπές


## Εξωτερικοί σύνδεσμοι
* 

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Σαμοθήριο

Το **Σαμοθήριο **είναι εξαφανισμένο είδος που υπάγεται στο γένος της καμηλοπάρδαλης και έζησε την εποχή του Μειόκαινου και Πλειόκαινου στην Ευρώπη, Ασία και Αφρική. Ήταν μεγάλο θηλαστικό με μακριά πόδια και ένα ζευγάρι κέρατα σαν της καμηλοπάρδαλης. Το όνομά του οφείλεται στο νησί της Σάμου, διότι τα απολιθωμένα οστά του ήταν γνωστά στους αρχαίους Έλληνες, που όμως λανθασμένα τα ερμήνευαν ως οστά τεράτων. Βουκράνιο Σαμοθηρίου συναντάμε σε αρχαία ελληνική αγγειογραφία που εικονίζει τον Ηρακλή να πολεμάει θηρίο. 

## Παραπομπές


Κατηγορία:Καμηλοπαρδαλίδες
Κατηγορία:Θηλαστικά της Ευρώπης
Κατηγορία:Θηλαστικά της Ασίας
Κατηγορία:Θηλαστικά της Αφρικής
Κατηγορία:Θηλαστικά της Ελλάδας
Κατηγορία:Προϊστορικά θηλαστικά
Σαμουήλ Πριμπέτος

Ο **Σαμουήλ Πριμπέτος **διετέλεσε Μητροπολίτης Αθηνών.

Γεννήθηκε στην Αθήνα. Έγινε ιερομόναχος. Εξελέγη Μητροπολίτης Αθηνών στις 2 Απριλίου 1602. Ήταν ελλογιμότατος, αλλά απεβίωσε νωρίς, πιθανώς το Νοέμβριο του ίδιου έτους, μετά από λίγους μήνες αρχιερατίας. 

## Πηγές
* 

Κατηγορία:Μητροπολίτες Αθηνών
Αλγερινές προεδρικές εκλογές 2014

Στην Αλγερία διεξήχθησαν **προεδρικές εκλογές** στις 17 Απριλίου 2014. Ο πρόεδρος Αμπντελαζίζ Μπουτεφλίκα επανεξελέγη με ποσοστό 81,5% των ψήφων. Ο ίδιος είχε κάνει ελάχιστες δημόσιες εμφανίσεις εκείνη την περίοδο, ενώ η αντιπολίτευση, η οποία δεν έλαβε μέρος στις εκλογές, μίλησε για νοθεία.

## Διαμαρτυρίες
Το ισλαμικό Κίνημα της Κοινωνίας για Ειρήνη ανακοίνωσε στις 25 Ιανουαρίου 2014 ότι δεν θα ελάμβαναν μέρος στις εκλογές. Παρομοίως αποφάσισε και το Ισλαμικό Κίνημα Αναγέννησης στις 7 Φεβρουαρίου 2014. Στις 22 Μαρτίου περί τα 5.000 άτομα πραγματοποίησαν συλλαλητήριο διαμαρτυρίας στο Αλγέρι, ζητώντας την αναμόρφωση του πολιτικού συστήματος και καταδικάζοντας την απόφαση του Μπουτεφλίκα να διεκδικήσει και 4η θητεία. Το κίνημα Barakat εξέφρασε την αντίθεσή του στην νέα θητεία του Μπουτεφλίκα και ζήτησε την αλλαγή του πολιτικού σκηνικού.

## Εκστρατεία
Η προεκλογική εκστρατεία ξεκίνησε επίσημα στις 22 Μαρτίου. Ο Μπουτεφλίκα εμφανίστηκε μόνο δύο φορές στη διάρκεια της εκστρατείας.

## Αποτελέσματα
Σε ανακοίνωση του υπουργού Εσωτερικών Ταγιέμπ Μπελέζ (18 Απριλίου) επιβεβαιώθηκε η νίκη του Μπουτεφλίκα με ποσοστό 81%, ενώ 2ος ήταν ο Αλί Μπενφλίς  με ποσοστό 12,18%. Η συμμετοχή στις εκλογές ήταν 51,7%, μικρότερη από τις εκλογές του 2009, οπότε είχαν ψηφίσει το 75%. 

Λίγο μετά το άνοιγμα της κάλπης στην περιοχή Μπουιρά της Καβυλίας, όπου κυριαρχούν οι Βέρβεροι, αναφέρθηκαν βίαια επεισόδια από ομάδες νεαρών, οι οποίοι λεηλάτησαν εκλογικά κέντρα στις πόλεις Ραφούρ, Μ'Τσεντελάχ και Σαχαρίζ. Επί τόπου κατέφτασαν ειδικές δυνάμεις της αστυνομίας που έκαναν χρήση δακρυγόνων, με αποτέλεσμα να διακοπεί προσωρινά η ψηφοφορία και να τραυματιστούν τουλάχιστον 70 άνθρωποι. Στο Ραφούρ, ένοπλοι νεαροί με μάσκες συνεπλάκησαν με την αστυνομία που απάντησαν με δακρυγόνα.

### Αντιδράσεις
Έπειτα από το κλείσιμο των καλπών, ο Μπενφλίς επέκρινε την εκλογική διαδικασία, τονίζοντας ότι είχε στιγματιστεί από  "νοθεία σε μεγάλη κλίμακα." Τα φερόμενα ως υψηλά ποσοστά συμμετοχής που ανακοινώθηκαν επίσημα αποτέλεσαν επίσης αντικείμενο κριτικής από ανώνυμους ακτιβιστές και πολιτικούς της αντιπολίτευσης. Την ίδια στιγμή που γίνονταν οι καταγγελίες αυτές, οι  οπαδοί του Μπουτεφλίκα πανηγύριζαν για την 4η εκλογική του νίκη, με ρίψη πυροτεχνημάτων.


## Παραπομπές


## Εξωτερικοί σύνδεσμοι
* Υπουργείο Εσωτερικών

2014
Κατηγορία:Εκλογές του 2014
Όρος λιθοτόμος

thumb|300px|right|
Το **Όρος λιθοτόμος** (εβραϊκά: הר חוצבים; **Stonecutters Mountain** / **Har Hotzvim**)
είναι ένα υψηλής τεχνολογίας βιομηχανικό πάρκο στην Ιερουσαλήμ. Ιδρύθηκε στις αρχές του 1970 από την εταιρεία Οικονομικών Ιερουσαλήμ, Είναι επίσης γνωστό ως **Campus of Science-Rich Industries** (εβραϊκά: קריית תעשיות עתירות מדע, Kiryat Ta'asiyot Atirot Mada).

Το όρος λιθοτόμος είναι επίσης βουνό. Η κορυφή του είναι 703 μέτρα πάνω από την επιφάνεια της θάλασσας.

## στοά

Αρχείο:TevaFactoryJerusalem9.jpg
Αρχείο:Jerusalem de noche.jpg
Αρχείο:NDS Rainbow.JPG
Αρχείο:Har Hotzvim entrance.jpg


## Εξωτερικοί σύνδεσμοι

Ελαιων
Κατηγορία:Γεωγραφία της Βίβλου
Σμηνίας

Στην Ελληνική Πολεμική Αεροπορία, **Σμηνίας** (Σμιας) ονομάζεται ο ανώτερος βαθμοφόρος (OR-6), ο οποίος είναι ταυτόχρονα και Υπαξιωματικός. Είναι ανώτερος του Υποσμηνία και κατώτερος του Επισμηνία. Ο βαθμός αυτός κατέχεται από κληρωτούς (με διαφορετικά διακριτικά από αυτά των μονίμων σμηνιών) και από Επαγγελματίες Οπλίτες (ΕΠ.ΟΠ), ενώ παλαιότερα από αυτόν το βαθμό ξεκινούσαν την θητεία τους και **Οπλίτες Πενταετούς Υποχρέωσης (ΟΠΥ)**.

Οι αντίστοιχοι βαθμοί στον Ελληνικό Στρατό Ξηράς είναι ο Λοχίας και στο Ελληνικό Πολεμικό Ναυτικό είναι ο Κελευστής.

## Άλλες χώρες
Ο αντίστοιχος βαθμός στις αγγλόφωνες αεροπορικές δυνάμεις, καλείται **flight sergeant** (φλάιτ σάρτζαντ), δηλαδή είναι κοινός με τον βαθμό του Λοχία του Στρατού Ξηράς.


GR-Air Force-Μόνιμος Σμηνίας.svg|Σμηνίας Παραγωγικής Σχολής.
GR-Air Force-Σμηνίας ΕΠΟΠ.svg|Σμηνίας ΕΜΘ-ΕΠΟΠ.
E5 USAF SSGT.svg|Το διακριτικό του Σμηνία στις Ηνωμένες Πολιτείες.


## Δείτε επίσης
* Λοχίας
* Κελευστής

## Εξωτερικοί σύνδεσμοι

* Λεξιλογική προέλευση τ
ων βαθμών των Ενόπλων Δυνάμεων

Κατηγορία:Στρατιωτικοί βαθμοί
Επισμηνίας

Στην Ελληνική Πολεμική Αεροπορία, **Επισμηνίας** (Εσμίας) ονομάζεται ο ανώτερος βαθμοφόρος (OR-7), ο οποίος είναι ταυτόχρονα και ο κατώτατος Υπαξιωματικός. Είναι ανώτερος του Σμηνία και κατώτερος του Αρχισμηνία. Ο βαθμός αυτός κατέχεται μόνο από  μονιμα στελέχη : Εθελοντές Μακράς Θητείας (ΕΜΘ), Επαγγελματίες Οπλίτες(ΕΠ.ΟΠ), και αποφοιτοι σχολων Υπξκων.

Οι αντίστοιχοι βαθμοί στον Ελληνικό Στρατό Ξηράς είναι ο Επιλοχίας και στο Ελληνικό Πολεμικό Ναυτικό είναι ο Επικελευστής.

## Άλλες χώρες
Στην Αγγλική, καλείται **master sergeant** (μάστερ σάρτζαντ), δηλαδή είναι κοινός με τον βαθμό του Επιλοχία του Στρατού Ξηράς.


GR-Air Force-Επισμηνίας ΕΠΟΠ.svg|Επισμηνίας ΕΜΘ-ΕΠΟΠ.
GR-Air Force-Μόνιμος Επισμηνίας.svg|Επισμηνίας παραγωγικής σχολής.
E7a USAF MSGT.svg|Το διακριτικό του Επισμηνία στις Ηνωμένες Πολιτείες.


## Δείτε επίσης
* Επιλοχίας
* Επικελευστής

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Αρχισμηνίας

Στην Ελληνική Πολεμική Αεροπορία, **Αρχισμηνίας** (Ασμιας) ονομάζεται ο ανώτερος βαθμοφόρος (OR-8), ο οποίος είναι ταυτόχρονα και ο ανώτατος Υπαξιωματικός. Είναι ανώτερος του Επισμηνία και κατώτερος του Ανθυπασπιστή. Ο βαθμός αυτός κατέχεται μόνο από μόνιμα στελέχη.{ Εθελοντές Μακράς Θητείας (ΕΜΘ),Επαγγελματίες Οπλίτες(ΕΠ.ΟΠ) και από σχολή υπαξιωματικών}.

Οι αντίστοιχοι βαθμοί στον Ελληνικό Στρατό Ξηράς είναι ο Αρχιλοχίας και στο Ελληνικό Πολεμικό Ναυτικό είναι ο αρχικελευστής.

## Άλλες χώρες
Στην Αγγλική, καλείται **chief master sergeant** (τσιφ μάστερ σάρτζαντ), δηλαδή είναι κοινός με τον βαθμό του Αρχικελευστή του Ελληνικού Πολεμικού Ναυτικού.


Αρχείο:GR-Air Force-Αρχισμηνίας ΕΠΟΠ.svg|Αρχισμηνίας ΕΜΘ- ΕΠΟΠ.
Αρχείο:GR-Air Force-Μόνιμος Αρχισμηνίας.svg|Αρχισμηνίας παραγωγικής σχολής.
Αρχείο:E9a USAF CMSGT.svg|Το διακριτικό του Αρχισμηνία στις Ηνωμένες Πολιτείες.


## Δείτε επίσης
* Αρχιλοχίας
* Αρχικελευστής

## Εξωτερικοί σύνδεσμοι

* Λεξιλογική προέλευση τ
ων βαθμών των Ενόπλων Δυνάμεων

Κατηγορία:Στρατιωτικοί βαθμοί
Εκκλησία του Λώνγκλετ

Η **Εκκλησία του Λώνγκλετ** (σουηδικά: *Långlöts kyrka*) είναι ιερός ναός επί του Λάγκλοτ στο νησί Έλαντ της Βαλτικής στη Σουηδία. Κτίστηκε στα χρόνια του Μεσαίωνα, και διατηρείται μέχρι σήμερα, μαζί με το μεσαιωνικό νεκροταφείο του στο προαύλιο.
 
## Παραπομπές


## Εξωτερικοί σύνδεσμοι
* Ιστοσελίδα με πληροφορίες (Σουηδικά)
* Ιστοσελίδα με πληροφορίες (Σουηδικά)

Λωνγκλετ
Φέρντιναντ Φραντζ

Ο **Φέρντιναντ Φραντζ **(γερμ. *Ferdinand Frantz*, 1906-1959) υπήρξε Γερμανός βαθύτονος και βαρύτονος της όπερας.

Ήταν αυτοδίδακτος. Πρώτη του εκτέλεση πραγματοποιήθηκε το 1927 στο Κάσσελ. Ακολούθησαν εμφανίσεις στην Χάλε παρά τον Σάλε, στο Κέμνιτς, και στο Αμβούργο.  Το 1943 προσλήφθηκε στην κρατική όπερα της Βαυαρίας, ενώ από το 1949 εμφανίζονταν και στην Μετροπόλιταν Όπερα, στην Σκάλα του Μιλάνου  και στο Κόβεντ Γκάρντεν.

Απεβίωσε το 1959 και κηδεύτηκε στο Μόναχο.

## Παραπομπές


Κατηγορία:Γερμανοί μουσικοί
Κατηγορία:Βαρύτονοι
Τζωρτζ Λόντον

Ο **Τζωρτζ Λόντον **(αγγλ. *George London*, ή Τζωρτζ Μπέρνσταϊν, *George Burnstein*, 1920-1985) υπήρξε Καναδέζος βαρύτονος τραγουδιστής της όπερας.

Γεννήθηκε στις 30 Μαΐου 1920 στο Μόντρεαλ. Οι γονείς του ήταν Εβραίοι από τη Ρωσία. Μεγάλωσε στο Λος Άντζελες. Πρωτοεμφανίστηκε το 1942 στο Χόλυγουντ. Σπούδασε ωδική στη Νέα Υόρκη. Ανακαλύφθηκε το 1949 από τον Καρλ Μπεμ και διορίστηκε στην κρατική ορχήστρα της Βιέννης. Γνώρισε παγκόσμια φήμη, αλλά αναγκάστηκε να αποσυρθεί τη δεκαετία του 1960 λόγω παράλυσης των φωνητικών χορδών. 

Απεβίωσε στις 24 Μαρτίου 1985 στην Νέα Υόρκη.

## Παραπομπές


## Εξωτερικοί σύνδεσμοι
* 

Κατηγορία:Βαρύτονοι
Υπόδειγμα χαρακτήρα

Το **Υπόδειγμα χαρακτήρα** είναι ένα αντίγραφο ή πρωτότυπο υπόδειγμα που δεν αφορά αντικείμενα όπως η μακέτα, αλλά είναι ένα είδος μακέτας με προφίλ το οποιό αντιπροσωπεύει γενικά ανθρώπους, τέρατα, ή διάφορα υβρίδιά τους.

Οι λάτρεις μπορούν να επιδιώξουν υποδειγματοποίηση υποδειγμάτων χαρακτήρων ιδίω δικαιώματι είτε επικουρικά με τη στρατιωτική υποδειγματοποίηση.

Οι συλλέκτες υποδειγμάτων χαρακτήρων, όπως και οι περισσότεροι χομπίστες συλλέκτες, έχουν συνήθως ένα συγκεκριμένο κριτήριο για το τι θα συλλέξουν, όπως για παράδειγμα στρατιωτικούς του Β΄ Παγκοσμίου Πολέμου, ή παίκτες του Μουντιάλ ποδοσφαίρου, ή διάφορους χαρακτήρες Άνιμε.

## Κατηγορίες
Τα Υποδείγματα χαρακτήρων είναι τριών κατηγοριών:
* **Υπόδειγμα γενικού χαρακτήρα**
:: π.χ. Βασιλιάς των Ελλήνων, Πατριάρχης Κωνσταντινούπολης, Παίκτης της Χρονιάς της ΦΙΦΑ, κ.ά.
* **Υπόδειγμα ιστορικού χαρακτήρα**
:: π.χ. Κωνσταντίνος Α΄ της Ελλάδας, Πάπας Αδριανός Α΄, Ριχάρδος Α΄ της Αγγλίας, κ.ά.
* **Υπόδειγμα φανταστικού χαρακτήρα**
:: π.χ. Μπάτμαν, Τεν Τεν, Χιονάτη, κ.ά.

Κατηγορία:Μοντελοποίηση και προσομοίωση
Πανεπιστήμιο του Τορόντο

Το **Πανεπιστήμιο του Τορόντο** (αγγλ. *University of Toronto*, λατ. *Universitas Torontonensis*) είναι ένα δημόσιο ερευνητικό πανεπιστήμιο που βρίσκεται στο Τορόντο του Οντάριο στον Καναδά, στην περιοχή γύρω από το Κουΐνς Παρκ. Το πανεπιστήμιο ιδρύθηκε το 1827 ως *Κολλέγιο Κινγκς* ως το πρώτο ίδρυμα της τριτοβάθμιας εκπαίδευσης στον Άνω Καναδά. Αρχικά, το πανεπιστήμιο ελεγχόταν από την Αγγλικανική Εκκλησία, όμως το 1850 υιοθέτησε το σημερινό του όνομα και μετατράπηκε σε κοσμικό πανεπιστήμιο. Το πανεπιστήμιο αποτελείται από 12 κολλέγια τα οποία διαφέρουν μεταξύ τους ως προς τον χαρακτήρα και την ιστορία τους και το καθένα από αυτά διατηρεί μία αυτονομία στα οικονομικά και θεσμικά ζητήματα.

Ακαδημαϊκά, το πανεπιστήμιο φημίζεται για την ισχυρή επίδρασή του στη λογοτεχνική ανάλυση και στη θεωρία της επικοινωνίας, γνωστή με το όνομα Σχολή του Τορόντο. Επίσης, στο πανεπιστήμιο ξεκίνησαν οι έρευνες για την ινσουλίνη και τα βλαστοκύτταρα, ενώ ήταν το μέρος όπου πραγματοποιήθηκε η κατασκευή του πρώτου μικροσκοπίου ηλεκτρονίων, η ταύτιση του Cygnus X-1 ως μαύρη τρύπα και η θεωρία της NP-Πληρότητας. Το Πανεπιστήμιο του Τορόντο λαμβάνει, με διαφορά, τη μεγαλύτερη ερευνητική χρηματοδότηση από κάθε άλλο καναδικό πανεπιστήμιο. Μαζί με το Πανεπιστήμιο ΜακΓκιλ είναι τα μόνα καναδικά πανεπιστήμια που είναι μέλη του Συνδέσμου Αμερικανικών Πανεπιστημίων.

Από το πανεπιστήμιο έχουν αποφοιτήσει δύο Γενικοί Κυβερνήτες του Καναδά, τέσσερις πρωθυπουργοί του Καναδά και δεκατέσσερις δικαστές του Ανωτάτου Δικαστηρίου του Καναδά, ενώ συνδέεται και με δέκα Βραβεία Νόμπελ.
## Παραπομπές


Τοροντο
Κατηγορία:Τορόντο
Εγκυκλοπαίδεια Σκακιστικών Ανοιγμάτων

200px|μικρογραφία|δεξιά|Ο Αλεξάνταρ Ματάνοβιτς, κύριος συντάκτης της εγκυκλοπαίδειας

Η ***Εγκυκλοπαίδεια Σκακιστικών Ανοιγμάτων*** (διεθνώς: ***Encyclopaedia of Chess Openings*** ή **ECO**) είναι ένα σύστημα ταξινόμησης που αφορά τις πρώτες κινήσεις στο σκάκι. Παρουσιάζεται ως μια πεντάτομη συλλογή βιβλίων (πλέον και σε μια ηλεκτρονική βάση δεδομένων) που περιγράφει τα σκακιστικά ανοίγματα. Οι κινήσεις πάρθηκαν από εκατοντάδες χιλιάδες παιχνίδια μεταξύ των μαιτρ, για την ανάλυση στο *Chess Informant* που δημοσιεύθηκε από το 1966, έκτοτε καταρτίζεται από αξιόλογους σκακιστές. Ο κύριος συντάκτης της είναι ο Αλεξάνταρ Ματάνοβιτς. Τόσο η εγκυκλοπαίδεια όσο και η *Chess Informant* δημοσιεύονται από την σερβική εταιρεία *Chess Informant* (σερβικά: *Šahovski Informator*, σκακιστικός πληροφοριοδότης). Τα ανοίγματα που περιέχει η εγκυκλοπαίδεια παρέχονται τυπικά σε έναν θεωρητικό πίνακα, ο οποίος παρουσιάζει συνοπτικά τις καλύτερες συνέχειες των ανοιγμάτων.

Τα βιβλία περιέχουν μόνο ένα μικρό κείμενο, το οποίο είναι γραμμένο σε οκτώ γλώσσες. Το μεγαλύτερο μέρος των βιβλίων αποτελείται από διαγράμματα των θέσεων και σκακιστικές κινήσεις σε διεθνή αλγεβρική σημειογραφία, με ειδικά σύμβολα για σχόλια σχετικά με τις κινήσεις.

Αντί για τα παραδοσιακά ονόματα των ανοιγμάτων, η εγκυκλοπαίδεια έχει αναπτύξει ένα μοναδικό σύστημα κωδικοποίησης που έχει υιοθετηθεί και από άλλες σκακιστικές εκδόσεις. Υπάρχουν πέντε βασικές κατηγορίες, «Α» έως «Ε», καθεμία από τις οποίες διαιρείται σε εκατό υποκατηγορίες αριθμημένες από 00 έως 99.

Ο κωδικός ECO είναι σήμα κατατεθέν της *Chess Informant*.

## Παραπομπές


### Πηγές
* 
* 

## Εξωτερικοί σύνδεσμοι
* 
* 
* 
* 
* 
* 

Κατηγορία:Εγκυκλοπαίδειες
Κατηγορία:Σκακιστικά ανοίγματα
Σπύρος Κουκουλομάτης

Ο **Σπύρος Κουκουλομάτης** (17 Αυγούστου 1917 – 21 Οκτωβρίου 1995) ήταν Έλληνας ζωγράφος

## Βιογραφία
Γεννήθηκε στην Αθήνα στις 17 Αυγούστου 1917 από πατέρα Μανιάτη και μητέρα Γαλλοελβετίδα. Αρχικά ήταν δημότης Πειραιά και από μεταδημότευση το 1963 δημότης Καισαριανής.

Σπούδασε στο Ελεύθερο Σπουδαστήριο του Λουκά Γεραλή (1933-1938) και στην Ανώτατη Σχολή Καλών Τεχνών (1936-1938).

Υπήρξε καθηγητής της Σχολή Κινηματογράφου Τηλεόρασης Λ. Σταυράκου, όπου επί αρκετά χρόνια δίδασκε Ιστορία της τέχνης. Μελέτησε Φιλοσοφία και Κοινωνιολογία Τέχνης και παρέμεινε αδέσμευτος από Γκαλερί και εμπόρους έργων Τέχνης.

## Έργο
Από το 1951 έλαβε μέρος σε περισσότερες από πενήντα ομαδικές και πανελλήνιες εκθέσεις στην Ελλάδα αλλά και το εξωτερικό. Εξίσου πολυάριθμες ήταν και οι ατομικές του εκθέσεις. Έργα του βρίσκονται στις Δημοτικές Πινακοθήκες Πειραιά και Καλαμάτας, σε ιδιωτικές συλλογές στις Η.Π.Α., Σκωτία, Ελβετία, Σουηδία, Γερμανία, Αυστραλία, Βουλγαρία και Ελλάδα.

Περιγράφοντας το έργο του, ο κριτικός Πάνος Παναγιωτούνης έγραφε κάποτε «...έχει μια προσωπική χρωματική πανδαισία.. επίμονη αφοσίωση στη μορφή, με συνθέσεις από τον μύθο και την καθημερινή ζωή».

## Επιλογές από το έργο του

## Πηγές
* *Πειραϊκόν Ημερολόγιον*, Αρχείο Πειραϊκών Σπουδών (1966) τομ. 1ος, σελ. 68.
* *Οι Έλληνες Ζωγράφοι* - Λεξικό των Ελλήνων Ζωγράφων και Χαρακτών. Τόμος Δ' σελ. 196.
* *Σύγχρονη Ελληνική Τέχνη* - Έκδοση Ώρα του 1970 σελ. 109.
* *Les Arts en Europe* - Editions Christian Hals Τόμος II σελ. 17.

## Εξωτερικοί σύνδεσμοι
*Επίσημη ιστοσελίδα του καλλιτέχνη

### Ψηφιακό αρχείο ΕΡΤ
* Μετά το 11:40.

Κατηγορία:Έλληνες ζωγράφοι του 20ού αιώνα
Μίχαελ Έντε

Ο **Μίχαελ Αντρέας Χέλμουτ Έντε** (*Michael Andreas Helmuth Ende*, 12 Νοεμβρίου 1929 - 28 Αυγούστου 1995) ήταν ένας από τους σημαντικότερους Γερμανούς συγγραφείς του 20ού αιώνα.

## Η ζωή του
Γεννήθηκε στο Γκάρμις-Παρτενκίρχεν στη Βαυαρία το 1929. Τα έργα του έχουν μεταφραστεί σε 40 γλώσσες και τα αντίτυπα των βιβλίων του έχουν φτάσει τα 20 εκατομμύρια. Σημαντικά έργα του θεωρούνται τα μυθιστορήματα *[[Ιστορία χωρίς τέλος]]*, *[[Η Μόμο (μυθιστόρημα)|Η Μόμο]]*, το "Μαγικό φίλτρο" κ.α. Πέθανε στο Φίλντερστατ, στη Βάδη-Βυρτεμβέργη. 

## Παραπομπές


## Πηγές
*Michaelende.de

Κατηγορία:Γερμανοί συγγραφείς
Κατηγορία:Συγγραφείς παιδικής και νεανικής λογοτεχνίας
Demon's Eye

thumb|200px|Το σινγκλ του "''Fireball''" στο οποίο συμπεριλήφθηκε και το "''Demon's Eye''"Το **Demon's Eye** είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στην ευρωπαϊκή έκδοση του πέμπτου στούντιο άλμπουμ τους με τίτλο "*[[Fireball (album)|Fireball]]*", του  οποίου αποτέλεσε το τρίτο κομμάτι.

## Ηχογράφηση και ζωντανές εκτελέσεις
Σε μία συνέντευξη στις 19 Ιουνίου 1971, ο μπασίστας Ρότζερ Γκλόβερ απολογήθηκε για την αναβολή της συνάντησης του με τον δημοσιογράφο για δύο ώρες, αλλά είχε παραμείνει άυπνος μέχρι το ξημέρωμα για να ολοκληρώσει το "*Demon's Eye*". Το τραγούδι ενίσχυσε το στοιχείο της φανκ που υπήρχε στον ήχο του συγκροτήματος και αποφάσισαν ότι θα ήταν καλό να το συμπεριλάβουν στις ζωντανές τους εμφανίσεις, παίζοντας το για πρώτη φορά στις συναυλίες τους στο Μπέρμιγχαμ και το Νιούκασλ στις 24 και 25 Ιουνίου 1971, αντίστοιχα. Μαζί με το συγκεκριμένο κομμάτι, έπαιξαν για πρώτη φορά και το "*[[Anyone's Daughter]]*", διατηρώντας στο set list μόνο το "*Demon's Eye*" για την αμερικάνικη τους περιοδεία τον Ιούλιο εκείνης της χρονιάς.

Το "*Demon's Eye*" συμπεριλήφθηκε στο σινγκλ του τραγουδιού "*[[Fireball (τραγούδι)|Fireball]]*" που σκαρφάλωσε στο # 15 των βρετανικών και το # 19 των γερμανικών τσαρτ, ενώ μπήκε στο Top-10 στην Ιταλία.

## Ζωντανές ηχογραφήσεις
Ζωντανά ηχογραφημένη εκτέλεση του "*Demon's Eye*" υπάρχει στις κυκλοφορίες "*[[History, Hits & Highlights '68–'76]]*" (2009), από την γερμανική τηλεοπτική εκπομπή "Beat Club" το 1971. Επίσης, ζωντανή εκτέλεση του υπάρχει στο DVD "*[[Masters From The Vaults]]*" από το προσωπικό σχήμα του τραγουδιστή Ίαν Γκίλαν, βιντεοσκόπηση η οποία πραγματοποιήθηκε στο Νότιγχαμ στις 24 Αυγούστου 1990.

## Τα μέλη του συγκροτήματος
Το "*Demon's Eye*" ηχογραφήθηκε από τους εξής μουσικούς:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*
* **[[Τζον Λορντ]]** - *πλήκτρα*

## Παραπομπές

## Πηγές
* Deep Purple 25th Anniversary CD Booklet *1995 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Demon's Eye
* Chords
* Guitar Tabs 1
* Guitar Tabs 2
* Guitar Tabs 3
* Guitar Tabs 4
* Deep Purple - Demons Eye - Youtube

Κατηγορία:Τραγούδια των Deep Purple
Κατηγορία:Τραγούδια του 1971
Ιωάννης Ηπίτης

Ο **Ιωάννης Ηπίτης**  (Αθήνα, 1867 - 20 Σεπτεμβρίου 1956) ήταν Έλληνας αξιωματικός του Πολεμικού Ναυτικού και συγγραφέας. Υπηρέτησε ως Αρχηγός του Γενικού Επιτελείου Ναυτικού από το 1920 ως το 1921. Ήταν γιος του στρατιωτικού Θεοδώρου Ηπίτου και εγγονός του ιατρού Πέτρου Ηπίτου.

## Βιογραφία
Εισήχθη στη νεοσύστατη Σχολή Ναυτικών Δοκίμων σε ηλικία 19 χρονών. Αποφοίτησε από τη σχολή του με το βαθμό του σημαιοφόρου το 1888.
Σταδιοδρόμησε στο Πολεμικό Ναυτικό και ήταν κυβερνήτης αντιτορπιλικών και θωρηκτού στη διάρκεια των Βαλκανικών Πολέμων. Δίδαξε το μάθημα της Ηλεκτρολογίας στη Σχολή Δοκίμων (επί 4 χρόνια) και στη Σχολή Υποπλοιάρχων (επί 2 χρόνια).

Ο Υποναύαρχος Ηπίτης ανέλαβε αρχηγός ΓΕΝ στις 9 Νοεμβρίου 1920. Αποχώρησε από αρχηγός ΓΕΝ στις 26 Απριλίου 1921. Αποχώρησε από το Πολεμικό Ναυτικό με το βαθμό του Αντιναυάρχου, το 1923.

Κατά την υπηρεσιακή κυβέρνηση του Ιωάννη Θεοτόκη υπηρέτησε ως υφυπουργός Ναυτικών.

Έπειτα από την αποστράτευσή του έγινε διευθυντής της Ελληνικής Θαλασσίας Ενώσεως.

Εκτός από τα έργα του για την ηλεκτρολογία και τις τορπίλες, μαζί με τον αδελφό του Αντώνιο, ήταν συνεργάτης στο Γαλλοελληνικό και Ελληνογαλλικό Λεξικό.

## Έργα
**Μαθήματα ηλεκτρολογίας* (τρίτομο έργο)
**Περί αυτοκινήτων τορπιλών*

## Πηγές


Κατηγορία:Αρχηγοί Γενικού Επιτελείου Ναυτικού (Ελλάδα)
Κατηγορία:Έλληνες υφυπουργοί Ναυτικών
Κωνσταντίνος Κωνιωτάκης

Ο **Κωνσταντίνος Κωνιωτάκης** (Ηράκλειο, 1916 - 13 Αυγούστου 1991), του Εμμανουήλ, ήταν Έλληνας στρατιωτικός και πολιτικός, ο οποίος χρημάτισε βουλευτής Ηρακλείου από το 1963 ως το 1967 και από το 1974 ως το 1977.

## Βιογραφία
Σπούδασε στη Σχολή Ικάρων και εν συνεχεία στη Σχολή Επιτελών στο Ηνωμένο Βασίλειο.

Το 1936 ήταν Υποσμηναγός και έφτασε στο βαθμό του Πτεράρχου. Διετέλεσε εκπρόσωπος της Ελλάδας στο ΝΑΤΟ και επίσης υπαρχηγός του ΓΕΑ.

Εντάχθηκε στην Ένωση Κέντρου, με την οποία εξελέγη βουλευτής στις εκλογές του 1963 και του 1964. Εξελέγη βουλευτής στις πρώτες εκλογές μετά τη Μεταπολίτευση με την Ένωση Κέντρου-Νέες Δυνάμεις συγκεντρώνοντας 8.786 ψήφους Παρέμεινε βουλευτής ως το 1977, οπότε το κόμμα ήδη είχε μετονομαστεί σε ΕΔΗΚ.

Το 1981 εντάχθηκε στη Νέα Δημοκρατία. Έγραψε το έργο "20 χρόνια ενεργού παρουσίας στην πολιτική". Πέθανε το 1991 και κηδεύτηκε στο Α΄ Νεκροταφείο.

## Παραπομπές


## Πηγές
* 

Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Ηρακλείου
Κατηγορία:Έλληνες αξιωματικοί της Πολεμικής Αεροπορίας
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
KCalc

Το **KCalc** είναι μια αριθμομηχανή υπολογιστή. Αποτελεί μέρος του πακέτου λογισμικού του KDE και είναι αδειοδοτημένο με την GNU General Public License, Version 2.

## Χαρακτηριστικά
Το πρόγραμμα παρέχει βασική λειτουργικότητα, όπως τις τέσσερις βασικές πράξεις, υπολογισμό τοις εκατό ποσοστού, ύψωση σε δύναμη, εύρεση παραγοντικού και τετραγωνικής ρίζας. Επιπλέον υπάρχουν πιο εξειδικευμένα modes λειτουργίας, τα οποία ο χρήστης ενεργοποιεί ανάλογα με τις ανάγκες του και παρέχουν λογικές, τριγωνομετρικές, λογαριθμικές, στατιστικές και άλλες συναρτήσεις. Επίσης στα mode στατιστικής και επιστήμης υπάρχουν έξι κουμπιά με κάποιες από τις θεμελιώδεις σταθερές των μαθηματικών και της φυσικής. Ακόμη είναι δυνατή η ρύθμιση της ακρίβειας των υπολογισμών, πριν και μετά την υποδιαστολή.

Το KCalc αποθηκεύει στη μνήμη του τα αποτελέσματα προηγούμενων υπολογισμών. Επίσης επιτρέπει την ρύθμιση της γραμματοσειράς και των χρωμάτων ανάλογα με τις ανάγκες του χρήστη.

## Δείτε επίσης

* Κατάλογος προγραμμάτων του KDE
* GNOME Calculator

## Παραπομπές


## Εξωτερικοί σύνδεσμοι
*
*The KCalc Handbook

Κατηγορία:Ελεύθερο λογισμικό
Κατηγορία:Λογισμικό KDE
Kate

Το **Kate** (ακρώνυμο που σημαίνει **KDE Advanced Text Editor**) είναι ένας επεξεργαστής απλού κειμένου (αγγλ. text editor) με προηγμένα χαρακτηριστικά, κυρίως όσον αφορά την σύνταξη πηγαίου κώδικα. Αποτελεί μέρος του πακέτου λογισμικού του KDE και είναι αδειοδοτημένο με την GNU Lesser General Public License (LGPL).

## Χαρακτηριστικά
Το πρόγραμμα παρέχει λειτουργικότητα παρόμοια με αυτή των περισσοτέρων του είδους του, όπως η αυτόματη συμπλήρωση λέξεων, η εύρεση και αντικατάσταση κειμένου και ο ορθογραφικός έλεγχος. Επιπλέον έχει δοθεί έμφαση σε δυνατότητες που διευκολύνουν σημαντικά την συγγραφή πηγαίου κώδικα. Υποστηρίζεται σήμανση συντακτικού (αγγλ. syntax highlighting) για περισσότερα από 200 είδη αρχείων. Οι δυνατότητες σήμανσης συντακτικού μπορούν να επεκταθούν με χρήση αρχείων XML. Επίσης είναι δυνατή η αυτόματη ανίχνευση της κωδικοποίησης χαρακτήρων ενός αρχείου καθώς και η εύρεση και αντικατάσταση κειμένου με χρήση κανονικών εκφράσεων (regular expressions). Στις υποστηριζόμενες κωδικοποιήσεις συγκαταλέγονται οι UTF-8, UTF-16 και ASCII. Το Kate έχει επίσης δυνατότητα προσομοίωσης του γνωστού επεξεργαστή απλού κειμένου vi.

Το πρόγραμμα μπορεί να ανοίξει και να αποθηκεύσει όλους τους τύπους αρχείων που υποστηρίζονται από την βιβλιοθήκη συστήματος KIO, συμπεριλαμβανομένων των HTTP, FTP, SSH, SMB και WebDAV. Είναι επίσης δυνατή η ενσωμάτωση του τερματικού Konsole χάρη στις τεχνολογίες του KPart. Το ίδιο το Kate δεν είναι παρά το γραφικό περιβάλλον που έχει υλοποιηθεί γύρω από το module επεξεργασίας κειμένου, που είναι γνωστό ως *katepart* και αποτελεί επίσης μέρος του  KPart. Η λειτουργικότητα του προγράμματος μπορεί να επεκταθεί με την χρήση προσθέτων (αγγλ. plug-in) και την χρήση script σε Javascript.

## Δείτε επίσης
* Κατάλογος προγραμμάτων του KDE
* KWrite
* gedit
* Leafpad

## Παραπομπές


## Εξωτερικοί σύνδεσμοι

*  
* Η σελίδα του προγράμματος στο KDE-Apps.org 

Κατηγορία:Ελεύθερο λογισμικό
Κατηγορία:Λογισμικό KDE
Κατηγορία:Διορθωτές κειμένου
Calligra Suite

Το **Calligra Suite** είναι μια σουίτα εφαρμογών γραφείου, μετεξέλιξη του KOffice. Διατίθεται για υπολογιστές desktop, ταμπλέτες και smartphones. Περιλαμβάνει εφαρμογές όπως επεξεργαστή κείμενου, λογιστικό φύλλο, πρόγραμμα παρουσιάσεων, πρόγραμμα διαχείρισης βάσεων δεδομένων, πρόγραμμα επεξεργασίας διανυσματικών γραφικών και ζωγραφικής.

## Προγράμματα

## Ιστορικό εκδόσεων

## Δείτε επίσης
* Κατάλογος προγραμμάτων του KDE

## Παραπομπές


## Εξωτερικοί σύνδεσμοι

*  
*
Άνοιγμα Κλέμενς

Το **Άνοιγμα Κλέμενς** (*Clemenz Opening*) είναι ένα σκακιστικό άνοιγμα που ξεκινά με την κίνηση (σε αλγεβρική σημειογραφία):
:1. θ3

Το άνοιγμα πήρε το όνομά του από τον Εσθονό σκακιστή Χέρμαν Κλέμενς (*Hermann Clemenz*, 1846–1908).

Θεωρείται ένα από τα ανορθόδοξα ανοίγματα και κατατάχθηκε στον αντίστοιχο κωδικό A00 στην *[[Εγκυκλοπαίδεια Σκακιστικών Ανοιγμάτων]]* (*Encyclopaedia of Chess Openings*).

## Θεωρία
Όπως και το Άνοιγμα Άντερσεν (1.α3), το 1.θ3 είναι μια κίνηση για χάσιμο χρόνου, καθώς δεν έχει καμία αξίωση στα κεντρικά τετράγωνα της σκακιέρας, ούτε ενισχύει την ανάπτυξη. Οδηγεί επίσης σε μια μικρή εξασθένιση της πλευράς του βασιλιά των λευκών, αν και όχι τόσο έντονα όσο η Επίθεση Γκρομπ (1.η4) και το Άνοιγμα Μπαρνς (1.ζ3). Δεδομένου ότι δεν υπάρχει λόγος για τα λευκά να κάνουν ένα τέτοιο χάσιμο χρόνου στη πρώτη κίνηση, είναι μια από τις πιο σπάνιες κινήσεις μεταξύ των 20 πιθανών πρώτων κινήσεων. Παρ' όλα αυτά, ο Διεθνής Μαιτρ Μίκαελ Μπάσμαν (*Michael Basman*) έχει πειραματιστεί με το 1.θ3, και συνήθως παίζει μετά από αυτήν την 2.η4 (για μετάθεση σε Επίθεση Γκρομπ), ή 2.α3 που ακολουθείται από μια γρήγορη γ4, αυτή η συνέχεια έχει ονομαστεί «ανατριχιαστικό ερπετοειδές» (*Creepy Crawly*).

Τα μαύρα έχουν μια σειρά από καλές ανταποκρίσεις, η πιο συνηθισμένες είναι οι 1...δ5 και 1...ε5, οι οποίες αντίστοιχα διεκδικούν μια αξίωση για τον κεντρικό χώρο. Μια άλλη απάντηση, είναι η 1...β6 (ή ακόμα και 1...β5), που προτίθεται να κάνει φιανκέτο ώστε ο αξιωματικός να πιέσει τα αποδυναμωμένα πιόνια των λευκών, και να αποτρέψει την προώθηση του πιονιού στο η4 για την επέκταση της πλευράς του βασιλιά των λευκών.

Μία από τις πιο αδύναμες εύλογες αντιδράσεις από τα μαύρα είναι η 1...ζ5, διότι ο Λευκός μπορεί να παίξει 2.δ4, και να κάνει μεταφορά σε μια έντονη βαριάντα εναντίον την Ολλανδικής άμυνας που εισήχθη από τον Κορτσνόι. Η ιδέα των λευκών είναι να παίξουν 3.η4! θυσιάζοντας το πιόνι (υπάρχει επίσης και η κίνηση 2.η4!), μια πιθανή συνέχεια είναι 2.δ4 Ιζ6 3.η4! ζ:η4 4.θ:η4 Ι:η4 5.Βδ3 και στο σημείο αυτό τα μαύρα συνεχίζουν αναγκαστικά με 5...η6!, διότι αν παίξουν 5...Ιζ6?? τότε τα λευκά θα πάρουν την παρτίδα με 6.Π:θ7! Π:θ7 7.Βη6#.

## Κινηματογράφος
Το άνοιγμα Κλέμενς εμφανίζεται σε ένα άτυπο παιχνίδι μεταξύ της Λίζμπεθ Σάλαντερ και του κηδεμόνα της στην ταινία του 2011 *Το κορίτσι με το τατουάζ δράκου* (*The Girl with the Dragon Tattoo*). Η απάντηση της Λίζμπεθ στο 1.θ3 ήταν η συμμετρική 1...α6.

## Παραπομπές


## Πηγές
* 
* 
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Clemenz Opening

Κατηγορία:Σκακιστικά ανοίγματα
Φακόχοιρος ο Κοινός

Ο **Φακόχοιρος ο Κοινός** ή **Φακόχοιρος ο Αφρικανικός** (Phacochoerus africanus) είναι ένα αρτιοδάκτυλο θηλαστικό που ανήκει στο γένος των Φακόχοιρων της οικογένειας των Συΐδων και ζει στα λιβάδια,στις σαβάνες και στα δάση της υποσαχάριας Αφρικής.Ο πληθυσμός του στη Νότια Αφρική υπολογίζεται γύρω στα 250.000 άτομα.Στο ίδιο γένος ανήκει και ο Φακόχοιρος της Ερήμου ή Φακόχοιρος ο Αιθιοπικός.

## Περιγραφή

Ο Φακόχοιρος είναι μεσαίου μεγέθους ζώο με μήκος από 90 εκ. έως 1,50 μέτρα και ύψος ως 85 εκ.Το βάρος του φθάνει τα 150 κιλά.Το κύριο χαρακτηριστικό του είναι τα 2 ζευγάρια χαυλιόδοντες που προεξέχουν από το στόμα και γέρνουν προς τα πάνω.Οι χαυλιόδοντές του χρησιμοποιούνται για το σκάψιμο,τη μάχη με άλλους Φακόχοιρους και στην άμυνα του από τα αρπακτικά.Το κάτω ζευγάρι χαυλιόδοντων μπορεί να προκαλέσει σοβαρότατα τραύματα.Οι χαυλιόδοντές του είναι εξίσου περιζήτητοι με το ελεφαντόδοντο και πωλούνται σκαλιστοί σε τουριστικές περιοχές της ανατολικής και νότιας Αφρικής.Ο Φακόχοιρος έχει μεγάλο κεφάλι με πλούσια χαίτη που φτάνει ως τη μέση της πλάτης του και το χρώμα του είναι συνήθως μαύρο ή καφέ.Η ουρά του είναι μεγάλη και καταλήγει σε μια τούφα από τρίχες.Είναι ιδιαίτερα ευπαθής σε ακραίες θερμοκρασίες γιατί δεν έχει υποδόριο λίπος και το τρίχωμά του είναι αραιό.

## Οικολογία

Ο Φακόχοιρος είναι παμφάγο ζώο αλλά η διατροφή του προσαρμόζεται στη διαθεσιμότητα των τροφίμων σε σχέση με τις καιρικές συνθήκες.Τρώει χόρτα,ρίζες,φρούτα,μύκητες,έντομα,αυγά και ψοφίμια.Σε περιόδους υψηλής θερμοκρασίας βύθίζονται στη λάσπη,ενώ σε χαμηλές θερμοκρασίες,συνωθούνται μεταξύ τους.Εχθροί του Φακόχοιρου είναι οι άνθρωποι,τα λιοντάρια,οι λεοπαρδάλεις,οι κροκόδειλοι και οι ύαινες.Τα μικρά τους κινδυνεύουν από αρπακτικά.

## Συμπεριφορά και Αναπαραγωγή

Ο Φακόχοιρος ζει σε ομάδες.Τα θηλυκά ζουν με τα μικρά τους,ενώ τα αρσενικά περιφέρονται.Η περίοδος κύησης διαρκεί 5 έως 6 μήνες.Το θηλυκό όταν είναι έτοιμο να γεννήσει εγκαταλείπει την ομάδα του και μένει στο δικό του λαγούμι όπου θα γεννήσει 2 ως 8 χοιρίδια που θα παραμείνουν εκεί για αρκετές εβδομάδες μέχρι να αναπτυχθούν.Το θηλυκό μπορεί να θηλάσει και ξένα χοιρίδια.

## Υποείδη

***Φακόχοιρος Νόλαν** (Phacochoerus africanus africanus) Gmelin,1788 - Μπουρκίνα Φάσο,Ακτή Ελεφαντοστού,Λαϊκή Δημοκρατία του Κονγκό,Αιθιοπία,Γκάνα,Γουινέα Μπισσάου,Τσαντ,Μαυριτανία,Νιγηρία,Σενεγάλη,Σουδάν
***Φακόχοιρος της Ερυθραίας** (Phacochoerus africanus aeliani) Cretzschmar,1828 - Ερυθραία,Αιθιοπία,Τζιμπουτί,Σομαλία
***Φακόχοιρος της Κεντρικής Αφρικής** (Phacochoerus africanus massaicus) Lönnberg,1908 - Κένυα,Τανζανία
***Φακόχοιρος της Νότιας Αφρικής** (Phacochoerus africanus sundevallii) Lönnberg,1908 - Μποτσουάνα,Ναμίμπια,Νότια Αφρική,Ζιμπάμπουε

Κατηγορία:Αρτιοδάκτυλα
Δημήτρης Αυγερινός

Ο **Δημήτρης Αυγερινός** είναι θωρακοκαρδιοχειρουργός  στο Ωνάσειο Καρδιοχειρουργικό Κέντρο, διδάκτορας της Ιατρικής Σχολής Αθηνών, και Επίκουρος Καθηγητής Καρδιοχειρουργικής στο Τμήμα Καρδιοχειρουργικής του New York Presbyterian-Weill Cornell Medical Center της Νέας Υόρκης. Αποφοίτησε από την Ιατρική Σχολή του Πανεπιστημίου Αθηνών και στη συνέχεια εγκαταστάθηκε στις Ηνωμένες Πολιτείες Αμερικής, όπου αρχικά εργάστηκε ως ερευνητής στο Πειραματικό Χειρουργείο του νοσοκομείου Tufts-New England Medical Center. Η έρευνά του επικεντρώθηκε στην εφεύρεση και ανάπτυξη ρομποτικών βραχιόνων και λαπαροσκοπικών εξομειωτών για το χειρουργείο. Ο Dr Αυγερινός μοιράζει το χρόνο του μεταξύ των νοσοκομείων New York Presbyterian Νέας Υόρκης, όπου χειρουργεί ασθενείς με περίπλοκες παθήσεις της καρδιάς και της αορτής.

Η χειρουργική του καριέρα ξεκίνησε στη Νέα Υόρκη και στο Albert Einstein College of Medicine at Beth Israel Medical Center του Manhattan, όπου απέκτησε πλήρη ειδικότητα στη Γενική Χειρουργική με επίκεντρο τη Λαπαροσκοπική και Ρομποτική Χειρουργική. Στη συνέχεια, εκπαιδεύτηκε στην Καρδιοχειρουργική στο  νοσοκομείο New York Presbyterian-Weill Cornell Medical Center και στο  αντικαρκινικό κέντρο Memorial-Sloan Kettering Cancer Center, υπό τους καθηγητές Leonard Girardi, O. Wayne Isom, Karl Krieger, Valerie Rusch και Manjit Bains. Κατά την τελευταίο χρόνο της 17ετούς παραμονής του στις ΗΠΑ, εργαστηκε ως επιμελητής καρδιοχειρουργός στο New York Presbyterian-Weill Cornell Medical Center, και ταυτόχρονα εξειδικεύθηκε στη χειρουργική των ανευρυσμάτων και στις διαδερμική αποκατάσταση βαλβιδοπαθειών. Επέστρεψε στην Ελλάδα έχοντας στο ενεργητικό του περισσότερες από 4.500 εγχειρήσεις καρδιάς, μεγάλων αγγείων, θώρακα και γενικής χειρουργικής με τα χαμηλότερα ποσοστά θνητότητας και επιπλοκών.

Ο Dr Αυγερινός διαθέτει ειδικότητα Καρδιοχειρουργικής, Θωρακοχειρουργικής και Γενικής Χειρουργικής από τις ΗΠΑ, ενώ είναι κάτοχος διδακτορικού διπλώματος από το Τμήμα Χειρουργικής της Ιατρικής Σχολής του Πανεπιστημίου Αθηνών. Έχει συγγράψει δεκάδες επιστημονικά άρθρα σε διεθνή ιατρικά περιοδικά, και επιστημονικά βιβλία και έχει παρουσιάσει την ερευνά του σε επιστημονικά συνέδρια στην Αμερική και την Ευρώπη. Είναι κάτοχος πολλών βραβείων από πανεπιστήμια, νοσοκομεία και ιατρικές κοινότητες. Είναι μέλος σε 32 επιστημονικές ενώσεις, ενώ διαθέτει άδεια άσκησης ιατρικής στην Ευρωπαϊκή Ένωση και στην πολιτεία της Νέας Υόρκης. Τέλος, διαθέτει διπλώματα ειδικότητας Χειρουργικής Θώρακα στις ΗΠΑ, στην Ευρωπαϊκή Ένωση (European Board of Thoracic and Cardiovascular Surgery) και στην Ελλάδα, και δίπλωμα ειδικότητας Καρδιο-θωρακοχειρουργικής (American Board of Thoracic Surgery) και Γενικής Χειρουργικής στις ΗΠΑ (American Board of Surgery).

## Παραπομπές


Κατηγορία:Έλληνες χειρουργοί
Κατηγορία:Καρδιοχειρουργοί
Κατηγορία:Έλληνες καρδιοχειρουργοί
Κατηγορία:Έλληνες θωρακοχειρουργοί
Το μικρό σπίτι στο δάσος

***Το μικρό σπίτι στο δάσος*** (πρωτότυπος τίτλος: *The Cabin in the Woods*) είναι κινηματογραφική αμερικανική κωμική ταινία τρόμου σε σκηνοθεσία  Ντρου Γκόνταρντ, στο σκηνοθετικό του ντεμπούτο, σε σενάριο του ίδιου μαζί με τον Τζος Γουίντον και σε παραγωγή του Τζος Γουέντον.

## Υπόθεση
Μια ανέμελη παρέα πέντε φίλων- η φρεσκοβαμμένη ξανθιά Τζουλς, ο τουμπανιασμένος καλός της Κερτ, ο νέος κολλητός του Χόλντεν, η προσφάτως χωρισμένη Ντέινα κι ο καμένος χασικλής Μάρτι - από το κολέγιο πάει εκδρομή το Σαββατοκύριακο σ’ ένα μικρό σπίτι κάπου στο δάσος. Δύο ηλικιωμένοι τύποι, οι οποίοι όπως φαίνεται γνωρίζουν κάτι παραπάνω σχετικά με τη συγκεκριμένη καλύβα, τους συμβουλεύουν να το ξανασκεφτούν. Φυσικά, τα λόγια τους σκορπίζουν στον αέρα και, το ίδιο κιόλας βράδυ, ο εφιάλτης ξεκινά. Κι έτσι η  παρέα αυτή πρέπει να παλέψει αν θέλει να επιβιώσει ολόκληρη. 

## Ηθοποιοί  και Χαρακτήρες
* *Κρίστεν Κόνολι* ως η Ντέινα Πολκ
* *[[Κρις Χέμσγουορθ]]* ως ο Κερτ Βογκαν  
* *Άννα Χάτσισον* ως η Τζουλς Λάουντεν 
* *Φραν Κράντζ* ως ο  Μάρτι Μικάλσκι 
* *Τζέσε Ουίλιαμς* ως ο Χόλντεν Μακέρα 
* *Ρίτσαρντ Τζένκινς* ως ο Γκάσρι Σίτερσον
* *Μπράντλει Γουίτφορντ* ως ο Στιβ Χάντλεϊ  

## Βραβεία
Η ταινία ήταν υποψήφια για 21 βραβεία και από αυτά κέρδισε τα 8.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2012
Κατηγορία:Αγγλόφωνες ταινίες
Κατηγορία:Αμερικανικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Αποκαλυπτικές ταινίες
Κατηγορία:Αμερικανικές κωμικές ταινίες τρόμου
Κατηγορία:Παρωδία (ταινίες)
Κατηγορία:Αμερικανικές ταινίες μαύρης κωμωδίας
Κατηγορία:Ταινίες παραγωγής Lions Gate Entertainment
Κατηγορία:Λυκάνθρωποι σε ταινίες
Κατηγορία:Αμερικανικές εφηβικές κωμικές ταινίες
Κατηγορία:Ταινίες σε σενάριο Τζος Γουίντον
Άνοιγμα Ντεσπρέζ

Το **Άνοιγμα Ντεσπρέζ** είναι το σκακιστικό άνοιγμα που ξεκινά την παρτίδα με την κίνηση (σε αλγεβρική σημειογραφία):
:1. θ4

Το άνοιγμα πήρε το όνομά του από τον Γάλλο σκακιστή Μαρσέλ Ντεσπρέζ. Όπως και μια σειρά από άλλα σπάνια ανοίγματα, έτσι και το άνοιγμα αυτό έχει και κάποια εναλλακτικά ονόματα όπως **Άνοιγμα Κάντας** από τον Ούγγρο σκακιστή Γκάμπορ Κάντας, **Αντί-Μποργκ άνοιγμα** λόγω του ότι εμποδίζει την κίνηση ...η5 των μαύρων που είναι χαρακτηριστική της "Άμυνας Μποργκ", επίσης **Άνοιγμα Σαμουράι** και **Επίθεση Ρήγκαν**. Σύμφωνα με το βιβλίο *Ανορθόδοξα Σκακιστικά Ανοίγματα* του Έρικ Σίλλερ, το τελευταίο όνομα το πήρε επειδή η κίνηση 1.θ4 έχει «*καλά κίνητρα και δημιουργεί αδυναμίες μόνο με αόριστες υποσχέσεις για μελλοντικές δυνατότητες*», μια πολιτική ατάκα ενάντια στον Ρόναλντ Ρήγκαν.

Καθώς το "Άνοιγμα Ντεσπρέζ" είναι πολύ σπάνιο, θεωρήθηκε ως ένα από τα ανορθόδοξα ανοίγματα, και κατατάχθηκε στον αντίστοιχο κωδικό A00 στην Εγκυκλοπαίδεια Σκακιστικών Ανοιγμάτων.

## Θεωρία
Όπως η 1.α4, στο Άνοιγμα Γουάρε, έτσι και η 1.θ4 είναι μια ανορθόδοξη κίνηση πιονιού η οποία συνεισφέρει ελάχιστα στην ανάπτυξη και δεν προσφέρει τίποτα στην διεκδίκηση του κεντρικού χώρου της σκακιέρας. Επιπλέον, η κίνηση 1.θ4 αποδυναμώνει την πλευρά του βασιλιά των λευκών. Το μόνο κομμάτι που απελευθερώνει είναι ο πύργος, αλλά το κομμάτι αυτό συνήθως δεν αναπτύσσεται με την μετακίνησή του στο τετράγωνο θ3. Για όλους αυτούς τους λόγους, η κίνηση 1.θ4 είναι μια από τις πιο σπάνιες κινήσεις εκ των είκοσι πιθανών πρώτων κινήσεων των λευκών.

Τα μαύρα συνήθως ανταποκρίνονται με την αρπαγή του κέντρου παίζοντας 1...δ5 ή 1...ε5, επίσης έχουν τη δυνατότητα για μια απλή και υγιή ανάπτυξη με 1...Ιζ6. Εντούτοις, η κίνηση 1...η6, που προετοιμάζει το φιανκέτο του αξιωματικού των μαύρων στο τετράγωνο η7, είναι σπάνια επειδή τα λευκά μπορούν να υπονομεύσουν την δομή των πιονιών των μαύρων με 2.θ5, κάνοντας την 1.θ4 να φαίνεται πλέον μια λογική κίνηση.

Ο Γκραντ Μαιτρ Ντέιβιντ Μπρονστάιν παρατήρησε κάποτε ότι ήξερε έναν Ρώσο παίκτη που πάντοτε άνοιγε με 1.θ4 και πάντα κέρδιζε. Το σκεπτικό του ήταν ότι μετά την συνήθη απάντηση 1...ε5 συνέχιζε με 2.η3 δ5 3.δ4! ε:δ4 4.Β:δ4 Ιγ6 5.Βδ1 Ιζ6 6.Ιθ3! Αε7 7.Ιζ4 0-0 8.Αη2 έτσι ο ίππος ήταν καλά τοποθετημένος στο τετράγωνο ζ4 και τα λευκά είχαν μια καλή θέση. Ωστόσο, τα μαύρα δεν θα έπρεπε να είναι τόσο συνεργάσιμα.

## Βαριάντες
Υπάρχουν πέντε βαριάντες του ανοίγματος "Ντεσπρέζ" που έχουν πάρει όνομα:

* Η **Κούλα-Κούλα** που συνεχίζει με 1...α5.
* Η **Μποργκ γκαμπί** που συνεχίζει με 1...η5.
* Η **Συμμετρική βαριάντα** που συνεχίζει με 1...θ5.
* Η **Βαριάντα Κραμπ** ή **Άνοιγμα Κραμπ** που συνεχίζει μετά την όποια κίνηση των μαύρων με 2.α4.
* Η **Γουλουμούλου** που συνεχίζει με 1...ε5 2.δ4.

## Παραπομπές


## Πηγές
* 
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Desprez Opening

Κατηγορία:Σκακιστικά ανοίγματα
Νεοκλασικισμός

Ο **Νεοκλασικισμός** (από τα Ελληνικά *νέος* και *κλασικός*) είναι το όνομα που δόθηκε σε δυτικά πολιτισμικά κινήματα των εικαστικών τεχνών, της λογοτεχνίας, του θεάτρου, της μουσικής και της αρχιτεκτονικής, τα οποία αντλούν έμπνευση από της κλασική τέχνη και τον πολιτισμό της αρχαίας Ελλάδας ή της αρχαίας Ρώμης. Το κύριο ρεύμα του νεοκλασικισμού συνέπεσε με τον 18ο αι. και επεκτάθηκε στις αρχές του 19ου αι. ως ανταγωνιστικό ιδίωμα του ρομαντισμού. Σε ό,τι αφορά στην αρχιτεκτονική, το στιλ επιβίωσε έως τον 20ό αιώνα.

## Παραπομπές-σημειώσεις


## Εξωτερικοί σύνδεσμοι

*Ο νεοκλασικισμός στην "Ιστορία της τέχνης"  (αγγλ)
*  (αγγλ)
*Νεοκλασικά σχέδια της φλαμανδικής σχολής 
*Ο νεοκλασικισμός της Πομπηίας  (αγγλ)
World's Most Dangerous Roads

Το **World's Most Dangerous Roads** (Ελληνικά: Οι πιο επικίνδυνοι δρόμοι του κόσμου) είναι ένα ντοκιμαντέρ Βρετανικής παραγωγής, στο οποίο σε κάθε επεισόδιο δύο διασημότητες παίρνουν ένα όχημα 4x4 για να οδηγήσουν στους πιο επικίνδυνους δρόμους του κόσμου. Ο πρώτος κύκλος μεταδώθηκε από το BBC Two το 2011. Το ντοκιμαντέρ αφηγήται από τον ηθοποιό Adrian Dunbar.

## Επεισόδια

### 1ος Κύκλος

### 2ος Κύκλος

### 3ος Κύκλος

## Παραπομπές


## Εξωτερικοί σύνδεσμοι
*World's Most Dangerous Roads
*World's Most Dangerous Roads

Κατηγορία:Βρετανικές τηλεοπτικές σειρές ντοκιμαντέρ
Γρηγόριος Ευστρατιάδης

Ο **Γρηγόριος Ι. Ευστρατιάδης** (1864 - 6 Μαΐου 1950) υπήρξε Έλληνας δικηγόρος, εκδότης και πολιτικός

## Βιογραφία
Γεννήθηκε στην Αθήνα και ακολούθησε νομικές σπουδές. Εργάστηκε ως δικηγόρος και παράλληλα συνεργάστηκε με την εφημερίδα Σκριπ, της οποίας διετέλεσε ιδιοκτήτης και διευθυντής. Τον Απρίλιο του 1924 συνελήφθη έπειτα από διαταγή του Θ. Πάγκαλου εξαιτίας της παραβίασης του "Κατοχυρωτικού Νόμου" και αφέθηκε ελεύθερος μία ημέρα μετά.  Εξελέγη βουλευτής Λέσβου το Δεκέμβριο του 1915 με το Κόμμα Εθνικοφρόνων και Αθηνών με το Λαϊκόν Κόμμα το 1933. Διετέλεσε βουλευτής ως το 1935. Πέθανε σε ηλικία 86 ετών το 1950. Ήταν πατέρας τριών παιδιών.

## Πηγές


Κατηγορία:Βουλευτές Λέσβου
Κατηγορία:Βουλευτές εκλεγμένοι με το Κόμμα των Εθνικοφρόνων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Αθηνών